Á mvús hālá, ńdɔ̄ Booz a ngánɔŋ Rút, a lúgú. Bə́ ngáyi fulan ênɔ̌ŋ, ńdɔ Ǹtondôbə a ngábɔ̄ nâ Rút á nɔŋ abum, a byé mǎn fám. 14Biníngá bɔ́ ai Noémi nâ: “Maa á bɔ̄ɔ̄ ai Ǹtondôbə yǎ ā dzogé kīg fə wa nâ ó dzə́mán ai ǹwoa nyɔ̌b á dzwé láyi yédéban á Ísraɛ̂l ! 15A yi dúgán wónō ényiŋ dzóe, a ńtɔ̄ā ńtūm yā âyǒm dóe, amú á nə mɔ́n yǎ ḿbɔ̄m wóē wádiŋ wa, ó nə ai wa m̀fí, ó lodo bɔ́n zamgbál.” 16Ńdɔ Noémi a ngánɔŋ mɔ́n a báná nyē á tóé, a ńtɔ̄á nyīá ǹtɔŋ wóé. 17Ńdɔ biníngá bə́ ngɔ́dɔ́ bə́ ngáyédan dzwé ású díe bɔ́ nâ: “Mɔ́n á byālí Noémi !’’ Ńdɔ̄ báyédan dzwé díé: “Oved”. Oved tě ńnye a ngábə́ ésīā Yesé, ésīá Dávid. 18Mim̀miě mí bod mí Pɛrɛts á mī: Pɛrɛts a ngábyé Hɛtsrôn; 19Hɛtsrôn a byé Ram; Ram a byé Aminadav; 20Aminadav a byé Nahshôn; Nahshôn a byé Salma; 21Salma a byé Booz; Booz a byé Oved; 22Oved a byé Yesé, ńdɔ Yesé a ngábyé Dávid.